Από χθες έγινε γνωστή η είδηση πως η οικογένεια του Μιχάλη Λεμπιδάκη αναμένεται να κάνει μια μεγάλη δωρεά στην ΕΛ.ΑΣ προκειμένου εμπράκτως να δείξει την ευγνωμοσύνη της για την απελευθέρωση του επιχειρηματία από τους απαγωγείς του.

Σημερινές πληροφορίες αναφέρουν πως η δωρεά θα φτάσει σε ύψος το 1 εκατ. ευρώ.

Το ρεπορτάζ της ιστοσελίδας bloko.gr αναφέρει πως η οικογένεια Λεμπιδάκη θα καταθέσει σε κωδικό της αστυνομίας στην τράπεζα το ποσό του 1.000.000 ευρώ με σκοπό να αγοραστούν περιπολικά, αλλά και υλικό με τα οποία θα εξοπλιστούν οι αστυνομικές υπηρεσίες της Κρήτης.

Σύμφωνα με πληροφορίες του ekriti.gr η οικογένεια Λεμπιδάκη ήρθε ήδη σε επαφή με την ηγεσία της ΕΛ.ΑΣ. και μετέφερε τις προθέσεις της.



Οι άνθρωποι της ΕΛ.ΑΣ. ευχαρίστησαν την οικογένεια για την ευγενική της πρόθεση και συμφωνήθηκε να συναντηθούν εντός του επόμενου χρονικού διαστήματος για την διευθέτηση της δωρεάς.